Q=13	C=13	SS=0	LS=0	PS=0	DC=0	LC=0	SD=0	BS=0	G0=11	G1=4	G2=1	DLID=kaa_Latn	BODY=Fýtbol • 16 Mamyr, 2021\nFýtboldan Qazaqstan chempıonatynyń 11 týr oıyndary aıaqtaldy. Kezekti kezdesýinde jeńiske jetken «Astana» 29 upaı jıyp, ózge básekelesterinen qara úzip ketti.\nJuma kúni elordalyq fýtbolshylar Taldyqorǵannyń «Jetisýin» qabyldady. Kezdesýdiń 4-mınýtynda Marın Tomasov mergendik tanytty – 1:0. Osy esep matchtyń sońyna deıin saqtaldy. Osylaısha, «Astana» óziniń basty qarsylastarynan biraz upaı ozyp, jarys kestesinde jeke-dara kósh bastap tur.\nQaraǵandynyń «Shahtery» men Túrkistannyń «Turany» arasyndaǵy básekeniń de taǵdyryn bir ǵana dop sheshti. Nur-Sultanda ótken oıynda Tańat Nóserbaev soqqan goldyń arqasynda ońtústikten kelgen jigitter jeńiske jetti – 1:0.\nOraldyń «Aqjaıyǵy» óz alańynda Almatynyń «Qaıratyn» qabyldady. 53-mınýtta Pavel Nazarenko nysanany dál kózdep, jergilikti japnkúıerlerdi qýantty – 1:0. «Aqtóbe» men Qyzylordanyń «Qaısary» arasyndaǵy báseke 1:1 esebimen teń aıaqtaldy.\nSenbi kúni taǵy da úsh oıynshy tamashaladyq. Petropavlovskiniń «Qyzyl-Jary» Aqtaýdyń «Kaspııin» utty – 2:0. «Atyraý» «Tarazdan» basym tústi – 1:0. Al «Ordabasy» men «Tobyl» arasyndaǵy matchta jeńimpaz anyqtalǵan joq – 1:1.